మాది ఒక చిన్న పల్లెటూరు. మా గ్రామం భారతదేశము లోని ఆంధ్రప్రదేశ్ లో గల కృష్టాజిల్లా లోని ఉంగుటూరు మండలంలో గల చాగంటిపాడు. ఒక చిన్న పల్లెటూరు అందులో చిన్న ఇల్లు అక్కడో చిన్న ఇనుప బీరువా అందులో పదుల సంఖ్యలో పుస్తకాలు దాని చుట్టూ కూర్చుని చదువుకుంటున్న కొద్దిమంది వ్యక్తులు మామూలుగా చూస్తే ఇది ఒక సాధారణ దృశ్యమే. అయితే ఆ దృశ్యాన్ని సాకారం చేసుకోవడానికి మాకు ఒక సంవత్సరము కాలము పట్టినది.మా గ్రామ జనాభా సుమారు 1000 మంది.మా గ్రామంలో గల పెద్దలు పెద్దగా చదువుకొలేదు కాని చదువు విలువ తెలిసిన తల్లిదండ్రులు ఉన్నారు అందువలన వారి పిల్లలను ఉన్నత చదువులు చదివిస్తున్నారు అలాంటి వారి అలోచన ద్వారా గ్రంథాలయం ఏర్పడినది. అది ఏలా అంటే చదువుకుంటున్నా యువకులు సెలవులకు ఇంటికి వచ్చినపుడు కాలక్షేపమునకు చదువుకొనేందుకు ఎదైనా పుస్తకం ఉంటే బాగుండుననిపించింది కాని గ్రామంలో గ్రంథాలయం లేదు పుస్తకముల ముఖము చూడాలంటే కనీసము 8 కి.మీ.లు వెళ్లాలి. ఎప్పుడో సెలవుల్లో ఇంటికి వచ్చే వారి పరిస్థితే ఇలా ఉంటే రోజూ ఇక్కడే ఉండేవాళ్లకు పుస్తకాలు లేని లోటు ఎలా ఉంటుందో వారికి అర్ధమయింది. మన గ్రామంలో కుడా గ్రంథాలయాన్ని ఏర్పాటు చేయలని అనుకున్నారు. వారి అలోచనను గ్రామంలో గల స్నేహితులకు చెప్పారు. అందరికి ఆ ఆలోచన బాగా నచ్చింది. అందరు చందాలు వేసుకుని రూ.33,000/- లతో ది.14-02-2013 న గ్రంథాలయాన్ని ప్రారంభించాము.
విరాళాలుగ్రంధాలయానికి మౌలిక వసతులు
గ్రంథాలయంను ఎలా ప్రారంభించాము అంటే
తాగు నీరు
భూమి వినియోగం